****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 8**

**На 02 март 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

*1.* *Обявяване за недействителност на кандидат от ПП Атака за народни представители в изборите за народни представители на 04 април 2021 г.*

*Докладчик: Симеон Симеонов*

\* \* \*

**ПРИСЪСТВАХА**: 11 членове - Екатерина Янева, Мариана Гърдева, Лора Каламерова, Нели Стоянова, Станимир Кескинов, Иван Кърцъков, Мима Атанасова, Симеон Симеонов, Емилия Марчева, Ани Канева, Драгомир Димитров.

**Отсъства:** Димитър Събев, Владимир Стоев, Владимир Димитров, Силвия Атанасова.

Заседанието бе открито в 17.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, откривам заседанието на Районна избирателна комисия в Тридесет и първи изборен район-Ямболски на 2 март 2021 г.

Заседанието ще се протоколира от Надежда Димитрова- технически сътрдуник. За отчитане на поименното гласуване предлагам колегата Драгомир Димитров. Има ли други предложения? Виждам, че няма такива.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, пред вас е поставен дневния ред. Има предложения или възражения по дневния ред? Не се правят. Който е съгласен с така предложения дневен ред, моля да гласува.

**Драгомир Димитров:** Гласували **За** – 11 членове - Екатерина Янева, Мариана Гърдева, Лора Каламерова, Нели Стоянова Станимир Кескинов, Иван Кърцъков, Мима Атанасова, Симеон Симеонов, Емилия Марчева, Ани Канева, Драгомир Димитров.

**Против** – няма.

*По т.1 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка първа от дневния ред давам думата на докладчика Симеон Симеонов

**СИМЕОН СИМЕОНОВ:** Колеги, представям ви проекта на решение:

**ОТНОСНО:** Обявяване на недействителност на регистрация на кандидат от кандидатскa листa за народни представители на партия „АТАКА“, при произвеждане изборите за народни представители на 4 април 2021г. и заличаване на кандидата.

РИК-Ямбол констатира, че със свое Решение №24-НС/28.02.2021г. е назначил лицето Гергана Димова Йовчева с ЕГН: 6111259092 за зам. председател на СИК №310700003 – община Елхово.

В последствие с Решение №33-НС/01.03.2021г., РИК Ямбол е регистрирал същото лице като кандидат под №2 от кандидатската листа на партия „АТАКА“.

При това положение, е налице несъвместимост по смисъла на чл.96, вр. чл.66, ал.1, т.1 от ИК, с оглед на което регистрацията за кандидат за народен представител на Гергана Димова Йовчева следва да бъде обявена за недействителна, а така регистрирания кандидат да бъде заличен от кандидатската листа на партия „АТАКА“.

На основание чл. 72, ал.1, т.1 и чл.96, вр. чл.66, ал.1, т.1 от ИК от Изборния кодекс и Решение 1999-НС от 09.02.2021 г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

**1.Обявява** за недействителна регистрацията наГергана Димова Йовчева с ЕГН: …….., регистрирана като кандидат под №2 от кандидатската листа на партия „АТАКА“, регистрирана с Решение №33-НС/01.03.2021г. на РИК Ямбол.

**2.Заличава** Гергана Димова Йовчева с ЕГН: …….., регистрирана като кандидат под №2 от кандидатската листа на партия „АТАКА“, регистрирана с Решение №33-НС/01.03.2021г. на РИК Ямбол.

Решението да се впише в регистъра на кандидатите за народни представители в изборите за народни представители на 4 април 2021 г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Подлагам на гласуване проекта за решение по т.1 от дневния ред.

**ДРАГОМИР ДИМИТРОВ: Гласували За** – Гласували За – 11 членове - Екатерина Янева, Мариана Гърдева, Лора Каламерова, Нели Стоянова, Станимир Кескинов, Иван Кърцъков, Мима Атанасова, Симеон Симеонов, Емилия Марчева, Ани Канева, Драгомир Димитров.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 51-НС от 02.03.2021г.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание.

Заседанието беше закрито в 17:39 ч.

ПРЕДСЕДАТЕЛ:

 Екатерина Янева

СЕКРЕТАР:

 Мариана Гърдева